CELEX: 32012R1056
Language: hu
Date: 2012-11-12 00:00:00
Title: A Bizottság 1056/2012/EU rendelete ( 2012. november 12. ) az élelmiszerenzimekről szóló 1332/2008/EK európai parlamenti és tanácsi rendeletnek az átmeneti intézkedések tekintetében történő módosításáról  EGT-vonatkozású szöveg

13.11.2012   
            
            
               HU
            
            
               Az Európai Unió Hivatalos Lapja
            
            
               L 313/9
            
         A BIZOTTSÁG 1056/2012/EU RENDELETE
   (2012. november 12.)
   az élelmiszerenzimekről szóló 1332/2008/EK európai parlamenti és tanácsi rendeletnek az átmeneti intézkedések tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerenzimekről, valamint a 83/417/EGK tanácsi irányelv, az 1493/1999/EK tanácsi rendelet, a 2000/13/EK irányelv, a 2001/112/EK tanácsi irányelv és a 258/97/EK rendelet módosításáról szóló 2008. december 16-i 1332/2008/EK európai parlamenti és tanácsi rendeletre (1), és különösen annak 17. cikke (5) bekezdésére.
   mivel:
   
               (1)
            
            
               Az 1332/2008/EK rendelet 17. cikkének (2) bekezdése szerint az enzimekre vonatkozó kérelmeket az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendelet (2) 9. cikke (1) bekezdésének megfelelően megállapítandó végrehajtási intézkedések alkalmazásának napját követő 24 hónapon belül kell benyújtani.
            
         
               (2)
            
            
               Az 1331/2008/EK rendelet végrehajtásáról szóló 2011. március 10-i 234/2011/EU bizottsági rendeletet (3)2011. szeptember 11-től kell alkalmazni.
            
         
               (3)
            
            
               Az élelmiszerenzimek uniós listájának felállításának zökkenőmentesen kell megvalósulnia és nem zavarhatja meg az élelmiszerenzimek meglévő piacát, különösen a kis- és középvállalkozásokat. E lista felállításának céljából szükség esetén megfelelő átmeneti intézkedéseket lehet elfogadni az 1332/2008/EK rendelet 17. cikke (5) bekezdésében említett eljárásnak megfelelően.
            
         
               (4)
            
            
               A 234/2011/EU rendelet 5. cikkének (3) bekezdése szerint kérelmezőknek figyelembe kell venniük a kérelem benyújtása idején rendelkezésre álló, az Európai Élelmiszerbiztonsági Hatóság (a továbbiakban: Hatóság) által meghatározott, a kockázatértékeléshez szükséges adatok szolgáltatásáról szóló aktuális útmutatókat. A Hatóság 2009. július 23-án tudományos szakvéleményt fogadott el az élelmiszerenzimekre vonatkozó kérelmek értékeléséhez szükséges adatokat szabályozó követelményekről (4) és 2011. július 8-án magyarázó megjegyzést adott ki annak érdekében, hogy útmutatást nyújtson az élelmiszerenzimekkel kapcsolatos dokumentáció benyújtásához (5). 2011. május 25-én szintén tudományos szakvéleményt fogadott el a géntechnológiával módosított mikroorganizmusok, valamint azok élelmiszer és takarmánycélú felhasználásra szánt termékei kockázatértékeléséről szóló útmutatójának frissítéséről (6).
            
         
               (5)
            
            
               A 234/2011/EU rendeletben, valamint a Hatóság útmutatóiban és magyarázó megjegyzéseiben meghatározott részletes követelményeket később fogadták el, mint az 1332/2008/EK rendeletet.
            
         
               (6)
            
            
               Az időközben szerzett tapasztalatok azt mutatják, hogy a kérelmek benyújtására eredetileg kijelölt határidő nem elegendő az érdekelt felek, különösen a kis- és középvállalkozások számára ahhoz, hogy az említett időszakon belül valamennyi szükséges adatot benyújtsanak. Az eredetileg tervezettnél több idő szükséges a kérelmek benyújtásához annak érdekében, hogy biztosított legyen a jelenlegi jogi helyzetből az 1332/2008/EK rendelet által felállított rendszerbe történő zökkenőmentes átmenet. Ezért az 1332/2008/EK rendelettel az enzimekre vonatkozó kérelmek benyújtására meghatározott 24 hónapos időszakot ki kell terjeszteni.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT A RENDELETET:
   1. cikk
   A 1332/2008/EK rendelet 17. cikke (2) bekezdése második albekezdésének helyébe a következő szöveg lép:
   
      „E kérelmeket az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló 1331/2008/EK rendelet 9. cikke (1) bekezdésének megfelelően megállapítandó végrehajtási intézkedések alkalmazásának napját követő 42 hónapon belül kell benyújtani.”
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2008.12.31., 7. o.
   
      (2)  HL L 354., 2008.12.31., 1. o.
   
      (3)  HL L 64., 2011.3.11., 15. o.
   
      (4)  The EFSA Journal (2009) 1305, 1. o. http://www.efsa.europa.eu/en/scdoc/doc/1305.pdf
   
      (5)  Supporting Publication (kapcsolódó közlemény) 2011:177. http://www.efsa.europa.eu/en/supporting/doc/177e.pdf
   
      (6)  EFSA Journal (2011) 9, 6–137. o., http://www.efsa.europa.eu/en/efsajournal/doc/2193.pdf